রাম বসু কবিতা মিলনসাগর Ram Basu Poetry MILANSAGAR
কবি রাম বসু – জন্মগ্রহণ করেন অধুনা উত্তর ২৪ পরগণার বসিরহাট অন্তরগত তারাগুনিয়া-তে। তিনি
তাঁর গ্রামে স্কুলের পাঠ শেষ করে কলকাতার বিদ্যাসাগর কলেজ থেকে বাণিজ্য বিভাগে স্নাতক হন।
বামপন্থী ভাবাপন্ন এই কবির “তোমাকে” (১৯৫০) কাব্যগ্রন্থের “পরাণ মাঝি হাঁক দিয়েছে” কবিতাটি
আবৃত্তিকারদের কাছে আজও একটি অতি জনপ্রিয় কবিতা।
তাঁর কাব্যগ্রন্থের মধ্যে রয়েছে “যখন যন্ত্রণা” (১৯৪৪), “তোমাকে” (১৯৫০), “দৃশ্যের দর্পণে” (১৯৫৬), “অন্তরালে
প্রতিমা” (১৯৬৬), “হে অগ্নি, প্রবাহ” (১৯৬৭), “কানামাছি” (১৯৭২), “সময়ের কাছে, সমুদ্রের কাছে” (১৯৭৯),
“মন্ত্র খুঁজি” (১৯৮১), “আমি সাক্ষ্য দিই” (১৯৯০), “কয়েকটি কবিতা” (১৯৯২), “ঝিনুকে পড়ন্ত আলো” (২০০০),
“জোনাকির আদিত্য বৃত্তান্ত” (২০০১), “সমুদ্র যে কাল” (২০০৩), “রাম বসুর শ্রেষ্ঠ কবিতা” (২০০৫), “যাই,যাচ্ছি”
(২০০৭), “মলিন আয়না”, “নীলকণ্ঠ” প্রভৃতি। তাঁর রচিত কাব্যনাট্যের মধ্যে রয়েছে “নাটক ও কিছু কবিতা”,
“একগুচ্ছ কাব্য নাটক”।
কবি ১৯৮৯ সালে তাঁর “একগুচ্ছ কাব্য নাটক” এর জন্য ভূষিত হন রবীন্দ্র পুরস্কারে।
আমরা মিলনসাগরে  কবি রাম বসুর কবিতা তুলে, তাঁর প্রতি আমাদের শ্রদ্ধার্ঘ্য নিবেদন করলাম।
উত্স - শিশিরকুমার দাশ, সংসদ বাংলা সাহিত্য সঙ্গী, ২০০৩,
.        মেঘ বসু সম্পাদিত আবৃত্তির কবিতা কবিতার আবৃত্তি, ২০০৯,
.        সাগরময় ঘোষ সম্পাদিত দেশ, সুবর্ণজয়ন্তী কবিতা সংকলন, ১৯৩৩ – ১৯৮৩, ১৯৮৫,
.        অসিতকুমার বন্দ্যোপাধ্যায় সম্পাদিত বংলা কবিতা সমুচ্চয়, দ্বিতীয় খণ্ড, ১৯৪১ – ১৯৮৫,

কবি রাম বসুর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ০৭.০৮.২০১৩
...
রাম বসু নামের দুজন কবি পাই। প্রথম রাম বসু ছিলেন উনবিংশ শতকের
অন্যতম শ্রেষ্ঠ কবিয়াল। দ্বিতীয় রাম বসু বিংশ শতকের বিশিষ্ট বাম ভাবাপন্ন কবি।
এই পাতা দ্বিতীয় রাম বসুর কবিতার পাতা
প্রথম রাম বসুর পাতায় যেতে এখানে ক্লিক করুন